ఇటలీలో హిందూమతం

ఇటలీలో 0.3% మంది హిందూమతాన్ని ఆచరిస్తున్నారు. ఇటలీ పౌరులలో 0.1% మంది, వలస వచ్చిన జనాభాలో 2.9% మంది హిందువులున్నారు.  2012 నాటికి ఇటలీలో దాదాపు 90,000 మంది హిందువులు ఉన్నారు.  2015 నాటికి ఈ జనాభా 1,20,000 కు పెరిగింది. 2021 నాటికి, జనాభా దాదాపు 1,80,000 ఉంది. యునైటెడ్ కింగ్‌డమ్ తర్వాత ఐరోపాలో ఇది రెండవ అతిపెద్ద హిందూ సంఘం.

జనాభా వివరాలు

మతంగా అధికారిక గుర్తింపు 
ఇటలీలో అధికారిక గుర్తింపు కోసం హిందువులు ఒత్తిడి చేస్తున్నారు. యూనియన్ ఇండయిస్టా ఇటాలియా 2007లో ఇటాలియన్ ప్రభుత్వంతో ఒప్పందంపై సంతకం చేసింది. ఇటలీ పార్లమెంటు 2012లో బౌద్ధమతంతో పాటు హిందూమతానికి అధికారిక గుర్తింపును ఇచ్చింది.  2012 డిసెంబరు 11 న, ఇటలీ పార్లమెంటు ఇటాలియన్ హిందూ యూనియన్‌తో ప్రభుత్వం చేసుకున్న ఒప్పందాన్ని (ఇంటెసా) ఆమోదించింది (L.31/12/2012 n. 246). ఒప్పంద చట్టంలోని ఆర్టికల్ 24లో ప్రకటించినట్లుగా, దీపావళిని ఇటలీలో అధికారిక హిందూ పండుగగా గుర్తించారు.

మాతా గీతానంద ఆశ్రమం 
ఐరోపాలోని మూడు హిందూ మఠాలలో ఇది ఒకటి. మాతా గీతానంద ఆశ్రమం అల్టారే మునిసిపాలిటీలోని లోకాలిటా పెల్లెగ్రినోలో ఉంది. ఇది సవోనా లోతట్టు ప్రాంతంలో 520 మీటర్ల ఎత్తులో ఉన్న కొండపై ఉంది.

ఇవి కూడా చూడండి 

 దేశాల వారీగా హిందూమతం
 స్పెయిన్‌లో హిందూమతం
 గ్రీస్‌లో హిందూమతం

మూలాలు 

దేశాల వారీగా హిందూమతం
ఇటలీ